Hold That Ghost

Ffilm gomedi arswyd o 1941 yw Hold That Ghost sy'n serennu'r ddeuawd comedi Abbott and Costello ac yn cynnwys Joan Davis, Evelyn Ankers a Richard Carlson.

Ar 1 Awst 1941, perfformiodd Abbott and Costello fersiwn fyw o’r ffilm ar gyfer cynulleidfaoedd radio ar raglen Louella Parsons, sef Hollywood Premiere.

Stori
Mae'r gweithwyr gorsaf nwy Chuck Murray (Bud Abbott) a Ferdie Jones (Lou Costello) yn dyheu am swyddi gwell. Drwy weithio fel gweinyddwyr dros dro yn Chez Glamour, clwb nos safon uchel lle mae Ted Lewis a The Andrews Sisters yn perfformio, mae Chuck a Ferdie yn achosi trafferth ac yn cael eu diswyddo gan y maitre d ’(Mischa Auer). Yn ôl yn yr orsaf, mae'r gangster "Moose" Mattson (William B. Davidson) yn dod a'i gar i mewn am nwy. Mae'r heddlu yn ei weld, ac yn sgrialu hi gyda Chuck a Ferdie wedi'i dal y tu mewn yn y cerbyd. Yn ystod yr helfa mae Matson yn cael ei ladd. Yn ôl ewyllys anghonfensiynol y gangster, mae'n nodi y bydd pwy bynnag sydd gydag ef pan fu farw yn etifeddu ei ystâd. Mae’r bechgyn yn etifeddu tafarn Mattson, sydd wedi dirywio, o'r enw The Forrester's Club. Roedd Mattson hefyd wedi rhoi cliw cryptig am stash cudd o arian, gan nodi ei fod yn "cadw ei arian yn ei ben," ond mae ei fodolaeth a'i leoliad yn parhau i fod yn ddirgelwch.

Mae twrna Mattson yn cyflwyno'r bechgyn i gydymaith, Charlie Smith. Nid yw Chuck a Ferdie yn ymwybodol bod Smith (Marc Lawrence) yn aelod o gang "Moose" Mattson  ac yn ceisio cael hyd i'r arian. Mae Smith wedi trefnu i fws fynd â nhw i'w heiddo. Ond mae'r gyrrwr bws diegwyddor yn cefnu arnyn nhw a thri theithiwr digyswllt - meddyg (Richard Carlson), actores radio (Joan Davis) a gweinyddes (Evelyn Ankers) - yn Forrester'Club yn ystod storm law trwm.

Wrth i'r nos fynd yn ei blaen, mae pethau rhyfedd yn digwydd. Mae Smith yn diflannu wrth chwilio'r islawr, ac mae ei gorff yn troi i fyny yn annisgwyl sawl gwaith. Nid oes neb yn medru yfed y dŵr . Mae ystafell wely Ferdie wedi'i rigio i drawsnewid yn casino gydag offer gamblo cudd. Mae'r merched yn cael eu dychryn gan yr hyn sy'n ymddangos yn ysbryd. Mae dau dditectif yn ymweld a'r ty ond yn diflannu yn fuan ar ôl dechrau eu hymchwiliad. Tra bod Ferdie yn archwilio map i ddod o hyd i'r llwybr cyflymaf yn ôl i'r dref, mae canhwyllau ar y bwrdd yn symud yn ddirgel ac yn ei ddychryn.

Yn anfwriadol mae Ferdie yn darganfod trysor Moose wedi'i guddio y tu mewn i'r pen ffug wedi'i stwffio dros y lle tân. Mae aelod anfodlon o gang Moose yn ymddangos ac yn mynnu’r arian. Mae'r bechgyn yn llwyddo i'w fwrw allan, ond mae aelodau eraill o'r gang yn ymddangos. Mae Chuck a'r meddyg yn ymladd dau ohonyn nhw i ffwrdd, tra bod eraill yn mynd ar ôl Ferdie, sydd â'r arian, trwy'r adeilad. Mae Ferdie yn dychryn yr holl gangsters i ffwrdd trwy ddynwared sŵn seiren heddlu. Mae'r meddyg yn cyhoeddi bod gan ddŵr anniogel y dafarn briodweddau therapiwtig gwerthfawr, ac mae Ferdie a Chuck yn trawsnewid y lle yn gyrchfan iechyd posh. Mae'r bechgyn yn cael Ted Lewis a The Andrews Sisters i ganu, ac mae'r maitre d 'a'u a ddiswyddodd y ddau o Chez Glamour yn troi i fyny i weithio iddynt.

Cast
 Actor  Cymeriad Bud Abbott  Chuck Murray Lou Costello  Ferdinand Jones Richard Carlson  Dr. Jackson Joan Davis  Camille Brewster Evelyn Ankers  Norma Lind Marc Lawrence  Charlie Smith Mischa Auer  Gregory Shemp Howard  Soda Jerk Russell Hicks  Bannister (Matson's attorney) William B. Davidson  Moose Matson Ted Lewis and his Orchestra  Themselves The Andrews Sisters  Themselves Milton Parsons  Bus Driver Harry Hayden  Jenkins Paul Fix  Lefty

Ail-ryddhau'r ffilm
Ail-ryddhawyd Hold That Ghost ddwywaith, ym 1948 a 1949, ynghyd â Hit the Ice.

VHS a DVD
Rhyddhawyd y ffilm ar VHS dair gwaith: 1982, 1988 a 1991. Fe'i rhyddhawyd ddwywaith ar DVD. Y tro cyntaf, ar The Best of Abbott and Costello Volume 1, ar Chwefror 10, 2004, ac eto ar Hydref 28, 2008 fel rhan o Abbott and Costello: The Complete Universal Pictures Collection.

Darllen pellach
 Palumbo, Ron. Hold That Ghost: The Original Filmscript. Albany: BearManor Media, 2018. 

Dolenni allanol


Cyfeiriadau

Categori:Ffilmiau comedi arswyd o Unol Daleithiau America
Categori:Ffilmiau Abbott and Costello
Categori:Ffilmiau Universal Pictures
Categori:Ffilmiau 1941